**Cereţi cânturi de iubire**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cereţi cânturi de iubire:

Niciodată n-am iubit –

Vesel cânt de fericire?

Fost-am eu doar fericit?

Nu, de când eu sunt în lume

Nimeni, nimeni pe pământ

N-a zâmbit l-a mele glume,

N- ascultat al meu cuvânt.

Nu, de când eu sunt pe lume,

Fericirea n-am băut;

De râdeam cu veselie,

Eu în veci m-am prefăcut.

Am întors apoi cojocul

Când iubirii mi s-ofereau;

Le-am fugit – şi râsul, jocul,

Cu mândrie le-am respins.

Plin de nevinovăţie

În aceia tineri ani,

Eu primeam cu bucurie

Tot ce s-ar fi oferit.

Astăzi ea mă înconjoară,

Astăzi eu blestem şi fug.

A mea inimă fecioară

N-a primit. – Azi nu voi jug.

Ah, odată orice femeie

Mie-un înger se părea,

Pe orişicare-aş fi iubit-o,

Ce prima iubirea mea.

Dar vai! cine-o să se uite

La copilul cel ciudat

Cu-a lui plete lungi zburlite

Şi cu ochiul turburat?

Aveam spirit – dar prea fine

Păreau glumele-mi la proşti.

Cei bătrâni credeau că anii

Le da drept să nu m-asculte.

Astăzi, voi, femei, iubire

Mi-oferiţi – azi n-o voi eu.

Azi bătrâni cer aprobarea-mi,

Vor s-asculte sfatul meu.

Dară astăzi cu mândrie

Eu nu voi să le răspund.

Ah! vor şti ei vreodată

Câte lacrimi eu am plâns?